**19.1.2024**

**Lausunto Opetushallituksen lausuntopyyntöön sosiaali- ja terveysalaan liittyvien tutkintojen rakenneuudistamisesta**

TRE:2834/12.01.01/2023

Lausuntopyyntö 13.12.2023 OPH-6173-2023 sosiaali- ja terveysalaan liittyvien tutkintojen rakenneuudistamisesta

Opetushallitus pyytää kannanottoa tutkintorakenteen uudistamiseksi. Uudistaminen koskisi seuraavien tutkintojen yhdistämistä uusiksi sosiaali- ja terveysalan tutkinnoiksi:

Ammattitutkinnot

* mielenterveys- ja päihdetyön ammattitutkinto
* terveysalan ammattitutkinto
* vammaisalan ammattitutkinto

Edelle mainittujen tutkintojen osaaminen kuvataan Sosiaali- ja terveysalan ammattitutkinnossa.  
  
Erikoisammattitutkinnot

* immobilisaatiohoidon erikoisammattitutkinto
* kuntoutus-, tuki- ja ohjauspalvelujen erikoisammattitutkinto
* mielenterveys- ja päihdetyön erikoisammattitutkinto
* vanhustyön erikoisammattitutkinto

Edelle mainittujen tutkintojen osaaminen kuvataan Sosiaali- ja terveysalan erikoisammattitutkinnossa.

Tampereen kaupunki esittää lausuntonaan seuraavaa:

**X Puollan sosiaali- ja terveysalaan liittyvien ammattitutkintojen rakenneuudistamisen ehdottamista**. Tällöin nykyisten kolmen ammattitutkintojen osaaminen kuvataan Sosiaali- ja terveysalan ammattitutkinnossa.

Tutkintorakenteen kehittäminen yhdistämällä ammattitutkintoja isommiksi ammattitutkintotasoisiksi osaamiskokonaisuuksiksi, on kannatettavaa. Valinnaisuuden mahdollistaminen siten, että saman tutkinnon sisällä voi osaamista hankkia erilaisiin ja muuttuviin tarpeisiin, on sekä työelämän muutosten että opiskelijan valintamahdollisuuksien kannalta kannatettavaa. Myös osaamisen arvioinnin toteuttamissuunnitelmien ja koulutusten toteutussuunnitelmien näkökulmasta tutkintojen yhdistäminen ja sisällöllinen hyödyntäminen työpaikkojen ja yksilöiden osaamisen kehittämisessä yksinkertaistuu ja helpottuu.

Ehdotettu tutkintorakenne vähentäisi eri ammattitutkinnoissa olevaa päällekkäisyyttä ja helpottaisi tarvittavan osaamisen hankkimista ja valintaa. Myös opiskelijoiden näkökulmasta esitys on kannatettava, sillä opiskelija voi täydentää osaamistaan ja hankkia uutta osaamista joustavasti ja osaamistaan voi täydentää myös myöhemmin uusilla, tutkinnon perusteeseen tulevilla tutkinnon osilla.

**X Puollan sosiaali- ja terveysalaan liittyvien erikoisammattitutkintojen rakenneuudistamisen ehdottamista.** Tällöin nykyisten neljän erikoisammattitutkintojen osaaminen kuvataan Sosiaali- ja terveysalan erikoisammattitutkinnossa.

Tutkintorakenteen kehittäminen yhdistämällä erikoisammattitutkintoja isommiksi erikoisammattitutkintotasoisiksi osaamiskokonaisuuksiksi, on kannatettavaa. Valinnaisuuden mahdollistaminen siten, että saman tutkinnon sisällä voi osaamista hankkia erilaisiin ja muuttuviin tarpeisiin, on sekä työelämän muutosten että opiskelijan valintamahdollisuuksien kannalta kannatettavaa. Myös osaamisen arvioinnin toteuttamissuunnitelmien ja koulutusten toteutussuunnitelmien näkökulmasta tutkintojen yhdistäminen ja sisällöllinen hyödyntäminen työpaikkojen ja yksilöiden osaamisen kehittämisessä yksinkertaistuu ja helpottuu.

Ehdotettu tutkintorakenne vähentäisi eri erikoisammattitutkinnoissa olevaa päällekkäisyyttä ja helpottaisi tarvittavan osaamisen hankkimista ja valintaa. Myös opiskelijoiden näkökulmasta esitys on kannatettava, sillä opiskelija voi täydentää osaamistaan ja hankkia uutta osaamista joustavasti ja osaamistaan voi täydentää myös myöhemmin uusilla, tutkinnon perusteeseen tulevilla tutkinnon osilla.